מאיר בן שבת

מאיר בן שבת (נולד בשנת 1966) הוא איש ביטחון ישראלי, לשעבר היועץ לביטחון לאומי וראש המטה לביטחון לאומי. קודם לכן היה ראש מרחב דרום בשירות הביטחון הכללי. מאז תום שירותו הציבורי שימש כעמית מחקר בכיר במכון למחקרי ביטחון לאומי באוניברסיטת תל אביב כיום, עומד בראש מכון משגב לאסטרטגיה ציונית ולביטחון לאומי בירושלים, וכותב מאמרי דעה ופרשנות מדינית - ביטחונית בעיתון ישראל היום. בן שבת נולד למשפחה דתית שעלתה לישראל ממרוקו. בנם החמישי מתוך 12 ילדיהם של מכלוף ועזיזה. גדל בדימונה ולמד בבית ספר ממלכתי דתי בעיר ולאחר מכן בישיבת בני עקיבא "אהל שלמה" - באר שבע. היה כתב במקומון של דימונה ובשורה של עיתונים בדרום. גויס לצה"ל בשנת 1984, שימש כקצין שלישות גדודי בחטיבת גבעתי וכסגן קצין השלישות של החטיבה. במסגרת שירותו בחטיבת גבעתי קיבל כמה אותות הצטיינות ואף את אות מצטיין הנשיא. בשנת 1989 השתחרר מצה"ל, התגייס לשב"כ ושימש במגוון תפקידי מטה ופיקוד של השב"כ. ב-1992 קיבל צל"ש מראש הארגון יעקב פרי בגין חשיפה של התארגנות חבלנית ברצועת עזה. בתפקידיו עסק בעיקר בהתמודדות כנגד החמאס ברצועת עזה, ובין היתר פיקד על פעילות השב"כ במבצע עופרת יצוקה. היה שותף בפעולות סיכול ממוקד רבות בהן של סעד אל-ערביד, סלאח שחאדה, עבד אל-עזיז א-רנתיסי. בפברואר 2004 פיקד על מבצע החרמת כספים שיועדו לפעילות טרור מחשבונות הבנק הערבי ובנק קהיר עמאן שפעלו ביהודה ושומרון, בסכום כולל של כ-37 מיליון ש"ח. במהלך שירותו בשב"כ שימש ראש אגף הסייבר, ראש האגף הארצי לסיכול טרור וריגול ולמחקר ולמדיניות וראש המרחב הדרומי. ב-15 באוגוסט 2017 החל לכהן כיועץ לביטחון לאומי וממלא מקום ראש המטה לביטחון לאומי (המל"ל) במשרד ראש הממשלה, וב-12 בנובמבר 2017 אישרה הממשלה את מינויו לראש המטה לביטחון לאומי. בדצמבר 2017 מונה על ידי נתניהו לשמש גם כשליח מדיני במקום עו"ד יצחק מולכו. מראשית 2018 ניהל את הקשרים בין ישראל ומצרים מול שר המודיעין המצרי עבאס כאמל. ביוני 2018, קיים פגישות עם ראש ממשלת הונגריה ויקטור אורבן, והיה הנואם המרכזי בכינוס, בהשתתפות היועצים לביטחון לאומי של פולין, הונגריה, צ'כיה, וסלובקיה, שהתקיים בבודפשט. באוקטובר 2018 השתתף בן שבת בביקור הרשמי של נתניהו בעומאן ובשיחות שהתקיימו בארמונו של הסולטאן קאבוס בן סעיד. בנובמבר 2018 נפגש עם הרב חיים דרוקמן, בשליחות ראש הממשלה נתניהו. בפגישה התבקש הרב להשפיע על השרים נפתלי בנט ואיילת שקד ממפלגת הבית היהודי שלא להתפטר מהממשלה. בינואר 2019, טס בן שבת להודו בטיסה ישירה שנחנכה על ידי חברת Air India דרך סעודיה ועומאן ונפגש עם ראש ממשלת הודו נרנדרה מודי בסוגיות אזוריות ונושאים בילטרלים. במרץ היה מעורב במגעים מול אתיופיה לאיתורם והחזרתם לישראל של שני ישראלים שנהרגו בהתרסקות מטוס אתיופי. באפריל אותה שנה, היה מעורב במגעים עם רוסיה שהובילו להחזרת גופתו של חלל צה"ל זכריה באומל. ביוני 2019, ארח בן שבת פגישת פסגה תקדימית בירושלים בהשתתפות היועץ לביטחון לאומי של ארצות הברית ג'ון בולטון ומזכיר המועצה לביטחון לאומי של הפדרציה הרוסית ניקולאי פטרושב. בפגישה, דנו השלושה בין השאר על המדיניות ביחס לאיראן, ובפתרון הסכסוך בסוריה. בנובמבר 2019, ניהל את המגעים עם ארמון המלוכה הירדני, שהובילו לפתרון משבר בין ישראל לירדן ולהחזרת השגריר הירדני לישראל. בדצמבר 2019 ובינואר 2020, ערב הבחירות לכנסת העשרים ושלוש, עסק בקידום הסכם שאפשר את השבתה לישראל של נעמה יששכר מן הכלא ברוסיה לאחר שנגזרו עליה שבע וחצי שנות מאסר בגין הברחת סמים. במסגרת תפקידו היה מעורב במאבק של ישראל במגפת הקורונה,בחידוש היחסים בין ישראל לבין צ'אד ובביסוס הקשרים בין ישראל לבין איחוד האמירויות הערביות, בין ישראל לבין בחריין בין ישראל לסודן ובין ישראל ומרוקו, בתקופת חתימת הסכמי אברהם ולאחריה. בנובמבר 2020, השתתף בן שבת בפגישה חשאית שקיים ראש ממשלת ישראל בנימין נתניהו עם יורש העצר הסעודי מוחמד בן סלמאן בסעודיה. קיומה של הפגישה הוכחש על ידי הגורמים הרשמיים בשתי המדינות. בדצמבר 2020 העניק לו רוברט אובריאן, היועץ לביטחון לאומי של ארצות הברית אות הוקרה של מחלקת ההגנה של ארצות הברית, על שירות מעולה לציבור. ב-13 בפברואר 2021 ראש הממשלה נתניהו מינה את בן שבת לאחראי לנושא הסכם הגרעין עם איראן ושליח למגעים בנושא עם ממשל האמריקאי בראשות הנשיא ג'ו ביידן, המעצמות ומדינות האזור ב-19 בפברואר 2021 היה מעורב במגעים שהובילו להחזרתה לישראל של אזרחית ישראלית שחצתה את הגבול ונעצרה בסוריה. ב-30 ביוני 2021, כשבועיים לאחר השבעת ממשלת ישראל השלושים ושש, הודיע בן שבת שיפרוש מתפקיד ראש המל"ל בסוף אוגוסט. לאחר סיום תפקידו, בן שבת הצטרף כעמית מחקר בכיר להמכון למחקרי ביטחון לאומי (INSS) שליד אוניברסיטת תל אביב. ביוני 2022 הצטרף בן שבת ל"מכון הלאומי לשבת, חברה וכלכלה" והוא עומד בראש ועדת ההיגוי לגיבוש כיוונים לקידום השבת כמנוף ללכידות חברתית. ביוני 2022 הצטרף גם לחוג ידידי מכון "דורות" המסייע לזוגות המתמודדים עם בעיות פוריות. במקביל לכך, הוא נמנה עם חוג ידידי עמותת על"ה - עזר לילד המיוחד. בן שבת נמנה עם המועצה המייעצת של קרן ההשקעות SIBF. ב-27 ביולי 2022 נבחר בן שבת לעמוד בראש המועצה הציבורית של "בית הציונות הדתית" - מרכז ארצי להטמעת מורשת הציונות הדתית וערכיה. באוגוסט 2022 הצטרף בן שבת כחבר למועצה החינוכית-רוחנית של רשת אמי"ת. בינואר 2023 נתמנה כחבר במועצה הציבורית של הקרן למנהיגות ציונית.[1] במרץ 2023 מונה לעמוד בראש מכון משגב לביטחון לאומי ולאסטרטגיה ציונית בירושלים. בן שבת הוא בעל תואר ראשון בהצטיינות במדע המדינה מטעם אוניברסיטת בר-אילן ובוגר התוכנית לדירקטורים ונושאי משרה בכירים בתאגידים באוניברסיטת תל אביב. הוא מתגורר במרכז שפירא, נשוי לסיגלית ואב לארבעה. בתו של בן שבת נשואה לנכדו של הרב חיים דרוקמן. מנהל אורח חיים דתי ומשתייך לציונות הדתית. בדצמבר 2020 העניק לו רוברט אובריאן, היועץ לביטחון לאומי של ארצות הברית אות הוקרה של מחלקת ההגנה של ארצות הברית, על שירות מעולה לציבור - באות נכתב, כי בן שבת העלה את היחסים בין ישראל וארצות הברית לגבהים היסטוריים. לקראת סוף חודש דצמבר 2020, נבחר בן שבת ל-100 המשפיעים לשנת 2020 של מדינת ישראל על פי המגזינים דה מרקר וכלכליסט. באפריל 2021, ערב יום העצמאות ה-73 למדינת ישראל, נבחר בן שבת להדליק משואה בדימונה - עיר הולדתו כיקיר העיר. בנובמבר 2021 קיבל את אות יקיר ישיבות ואולפנות בני עקיבא על מפעל חיים. מדיה וקבצים בנושא מאיר בן שבת בוויקישיתוף יעל פרידסון ומורן אזולאי, נתניהו חשף: מאיר בן שבת - ראש המל"ל, באתר ynet, 13 באוגוסט 2017 שלמה צזנה, המל"ל של מ' מהשב"כ, באתר ישראל היום, 30 ביוני 2017 שלמה צזנה, "מ' הוא האיש הנכון במקום הנכון" | ישראל היום, באתר ישראל היום, 2 ביולי 2017 הכתב לשעבר מדימונה שיהפוך בקרוב לראש המל"ל, באתר ישראל דיפנס איתמר אייכנר, אתי אברמוב, חייל בחליפת מל"ל, באתר "ידיעות אחרונות", 28 באוגוסט 2020 אריאל כהנא, "ישראל צריכה לרתום את ארה"ב נגד איראן, לא נכון לפעול בלי לנסות לגייס את העולם", באתר ישראל היום, 23 בספטמבר 2021 שלי יחימוביץ', "ואז אנחנו מקבלים את פנייתו של יחיא סינוואר, והוא כותב בכתב ידו, באותיות גדולות, בעברית: 'קח סיכון מחושב'", באתר "ידיעות אחרונות", 15 באפריל 2022 ניצן קידר, ראש המל"ל בימי נתניהו: "ראיתי לנגד עיניי את חזון הנביאים מתגשם", באתר ערוץ 7, 2 בספטמבר 2022 שמואל קרמרסקי, ‏"השומר שבת", באתר JDN‏, 11 באוקטובר 2022 אריאל ויטמן, ‏הבכיר שמסביר: זה מה שחמאס השיג בעסקת השבויים וכך צריכה לנהוג ישראל, באתר גלובס, 22 בנובמבר 2023 מאיר בן שבת, ברשת החברתית פייסבוק מאיר בן שבת, המכון למחקרי ביטחון לאומי, באתר אוניברסיטת תל אביב בנצי רובין, ‏זה היו"ר החדש של מכון האסטרטגיה הציונית, באתר "סרוגים", 5 במרץ 2023 מאיר בן שבת, באתר ישראל היום עמיר רפפורט, הכתב לשעבר מדימונה שיהפוך בקרוב לראש המל"ל, 18 באוגוסט 2017, באתר ISRAEL DEFENSE ברק רביד, נתניהו ימנה את ראש אגף דרום בשב"כ ליועץ לביטחון לאומי, באתר הארץ, 30 ביוני 2017. ניצן קידר, מ' ימונה לראש המל"ל, באתר ערוץ 7, 30 ביוני 2017 יניר קוזין, ‏מאיר בן שבת מונה לראש המל"ל הקבוע, נתניהו: "אין ראוי ממנו", באתר מעריב אונליין, 12 בנובמבר 2017 טל שניידר, ‏מאיר בן שבת יחליף את מולכו בתפקיד השליח לעניינים מדיניים, באתר גלובס, 22 בדצמבר 2017 גורם ישראלי מאשר: ראש המודיעין המצרי ביקר בישראל ונפגש עם נתניהו, באתר ynet, 16 באוגוסט 2018 נעה לנדאו, ראש ממשלת הונגריה, ויקטור אורבן, יגיע בחודש הבא לביקור בישראל, באתר הארץ, 27 ביוני 2018 נעה לנדאו, נתניהו ערך ביקור רשמי בעומאן ונפגש עם הסולטן בן סעיד, באתר הארץ, 26 באוקטובר 2018 איתמר אייכנר, ראש המל"ל גויס על-ידי נתניהו להשפיע על בנט ושקד, באתר ynet, 19 בנובמבר 2018 אלי שלזינגר, זהו ההרוג הישראלי הנוסף בהתרסקות המטוס, באתר בחדרי חרדים, 12 במרץ 2019 אריאל כהנא, ציצית, נעליים וסרבל: הרמטכ"ל הרוסי העניק את פריטיו של זכריה באומל ז"ל לנתניהו, באתר ישראל היום, 4 באפריל 2019 יעקב נגל, מאחורי הפסגה האמריקנית-רוסית בירושלים, באתר ישראל היום, 23 ביוני 2019 איתמר אייכנר ודניאל סלאמה, הירדנים העצורים ישוחררו, השגריר ישוב לישראל, באתר ynet, 4 בנובמבר 2019 איתמר אייכנר, בנט מינה בכיר לשעבר במוסד לתפקיד ראש המל"ל, באתר ynet, 11 ביולי 2021 יואב לימור, המטה ללוחמה בקורונה, באתר ישראל היום, 19 במרץ 2020 דביר עמר, מאיר בן שבת: אין מנוס מלהחמיר את הענישה. חוסר הוודאות יצר שחיקה, עיתון שביעי טל שניידר, ‏יו"ר הקבינט של צ'אד, עבדל קרים דאבי, מבקר בישראל, באתר גלובס, 8 בספטמבר 2020 להב הרקוב, ‏ראש המל"ל בירך בערבית בנמל התעופה באבו דאבי: "סלאם עליכום", באתר מעריב אונליין, 31 באוגוסט 2020 אוריאל בארי, ‏בן שבת בדרך לבחריין: נישא תפילה שתוליכנו לשלום, באתר "סרוגים", 18 באוקטובר 2020 ברק רביד, מכתב סודי ומתווכת: מאחורי הקלעים של פגישת רה"מ ומנהיג סודאן, באתר חדשות 13, 10 בדצמבר 2020 אריאל כהנא, רה"מ נתניהו טס אתמול בחשאי לסעודיה ונפגש עם יורש העצר בן סלמאן, באתר ישראל היום, 23 בספטמבר 2020 היועץ לביטחון לאומי של ארצות הברית אובריאן העניק ליועץ לביטחון לאומי בן שבת את אות ההוקרה של משרד ההגנה האמריקני על שירות מעולה לציבור, משרד ראש הממשלה, 13 בדצמבר 2020 NSA O’Brien’s Travel to Israel, December 13, 2020, U.S. Embassy in Israel, December 13, 2020 נתניהו מינה את ראש המל"ל לאחראי לנושא הסכם הגרעין עם איראן, באתר וואלה, 12 בפברואר 2021 דני זקן, ‏האזרחית הישראלית שנעצרה בסוריה חזרה לישראל, באתר גלובס, 19 בפברואר 2021 אריק בנדר, ‏אחרי ארבע שנים: ראש המל"ל מאיר בן שבת הודיע לבנט על סיום תפקידו, באתר מעריב אונליין, 30 ביוני 2021 מיזם חברתי חדש יקדם את ערכי יום השבת: "ביחד נהפוך אותו ליום של סובלנות וחיבור", באתר וואלה, 31 במאי 2022 בכירים ביקרו ברשת 'עלה' והתרשמו לטובה, באתר כיכר השבת, 21 בפברואר 2022 SIBF - Advisory Board "שליחות חשובה": ראש המל"ל לשעבר נבחר בראש בית הציונות הדתית, ברשת החברתית טוויטר, 27 ביולי 2022 מהמל"ל לאמית, באתר AMIT 50 המשפיעים מהציונות הדתית, באתר hamashpyim.makorrishon.co.il 14 לאפריל 2021, ברשת החברתית פייסבוק הרב חיים דרוקמן: "לימוד תורה הוא הנשמה של הכל", באתר ערוץ 7, 7 בנובמבר 2021